דן רייזנר

דן רייזנר (נולד ב-1964 בחיפה) הוא פסל ומורה לפיסול ישראלי. טווח עבודתו נע מעבודות פיסול קטנות יצוקות ברונזה, לפיסול במרחב הציבורי (בחיפה, ברמת אביב ועוד). הוא מרצה לפיסול באקדמיה ועמד במשך מספר שנים בראש המחלקה לפיסול בבית הספר לאמנות קלישר.

==קורות חיים==
דן רייזנר נולד בחיפה וגדל בשכונת נווה מגן שברמת השרון.

בשנת 1983 התנדב לחטיבת הצנחנים ושירת בגדוד 890 כחובש קרבי. שירת תקופה ארוכה בלבנון.

עם סיום שירותו הצבאי נסע לניו יורק לתקופה של חצי שנה, בה עבד גם בגלריה של ליאו קסטלי .

לאחר חזרתו לישראל החל ללמוד במדרשה לאמנות ברמת השרון, ולאחר ארבע שנות לימוד (1987–1991) סיים עם תעודת הוראה.

סיים את תוכנית לימודי המשך של "בצלאל" (1998–2000).

בין השנים 1995–1997 לימד פיסול במרכז מאירהוף לחינוך לאמנות, במוזיאון תל אביב לאמנות, ובין השנים 1997–1999 לימד פיסול בתיכון אורט אבין, רמת גן.

בין השנים 1991–2002 לימד במחלקת הפיסול במכללה להוראת הטכנולוגיה של בית הספר לאמנות קלישר בתל אביב, ושימש גם כמנהל מחלקת הפיסול.

משמש כמרצה בבית הספר לעיצוב של המסלול האקדמי המכללה למינהל.

הרצה במוזיאון תל אביב במסגרת סדרת ההרצאות "אמן מקצוען" על תהליכי ההתפתחות שלו כאמן וכיצד ניתן לפרוץ את המסגרות המקובלות.

נשוי לרינת (אמנית, מטפלת באמנות ומרצה), ולהם שתי בנות ובן.

==יצירתו==
רייזנר עובד בסטודיו בשכונת נגה ביפו. בעבודתו מופיעים דימויים של טבע וזיכרון היסטורי. לצד פיסול פיגורטיבי מסורתי (למשל ראשו של ג'ורג' פלויד), יצר גם פיסול סביביתי אורבני.

===עבודות בולטות===
הפסל "ההלך" - כהומאז' לפסל המאה ה-20 הרומני ברנקושי, תל אביב"מיצר ליצירה":
:בתחילת המאה ה-21 פיתח את שיטת "מיצר ליצירה", העוסקת ביצירתיות ככלי לריפוי ושינוי, שהפך גם לכלי לשינוי והתפתחות בעבודה מול יחידים וחברות. תהליך זה החל מהצורך שלו לרפא את עצמו מפוסט טראומה, תוצאה של השירות הצבאי שלו כחובש קרבי בצנחנים במלחמת לבנון הראשונה.

==== "ההלך" - כהומאז' לפסל המאה ה-20 הרומני ברנקושי ====
בחודש אפריל 2023, נחנך בתל אביב פסלו "ההלך", המתכתב עם "עמוד האינסוף" של ברנקושי המוצב בטרגו ז'יו, ומשמש כהומאז' לגיבורים הרומנים שנפלו במלחמת העולם הראשונה. הפסל הוזמן על ידי חברת הנדל"ן "אקרו נדל"ן", והוצב במתחם של חברת טיפלתי פתרונות, בתל אביב.

הפסל "המיית הימים" בחוף דדו בחיפה, להנצחת [[הצלת יהודי דנמרק]]"המיית הימים" - להנצחת הצלת יהודי דנמרק:
:בחודש יוני 2013 נחנך בחיפה, בחוף דדו שליד תחנת חוף הכרמל, פסלו "המיית הימים", העוסק בהצלת יהודי דנמרק באוקטובר 1943. שם הכיכר שונה ל"כיכר דנמרק". לפי פרשנותו של רייזנר, גודל האירוע הזה בכך שזו הייתה הצלת אנשים על ידי אנשים. רייזנר ביקש לציין את הסוף הטוב של הסיפור - ביצירה שהיא צבעונית, שמחה, וקינטית כשהמשוטים זזים בתגובה לבריזה הבאה מהים, ובכך "משיטים" את הסירה לחוף מבטחים.

[[אנדרטה לזכר בוגרי תיכון א' לאמנויות תל אביב – ״קיר זמן זיכרון״]]"קיר, זמן זיכרון" - מפעל הנצחה לזכר בוגרי תיכון א' לאמנויות תל אביב:
:בתיכון א' לאמנויות תל אביב נבנתה אנדרטה לזכר בוגרי הגימנסיה הריאלית בלפור וביה״ס התיכון עירוני א' לאמנויות שנפלו במערכות ישראל. הפסל הוקם על ידי דן רייזנר ורם כהן, מנהל התיכון לשעבר. העבודה בנויה מ־150 יחידות מודולריות יצוקות בבטון, המאוגדות ב־11 מוטות מתכת ויוצרות קיר מתעקל שמתפתח בצורת האינסוף, אך אינו מסיים אותה. לכל הרוג הוקדשה חוליה נפרדת, עליה חקוק שמו ותאריך מותו. היצירה בנויה כציר זמן הנקרא מהמסד כלפי מעלה.
הפסל "מפגש""מפגש", בית צורי, תל אביב:
:הפסל "מפגש" מוצב בגן מיכה ברמת אביב, לזכר והרוגי אסון המסוקים שאירע ב־1997. הפסל עשוי משתי אבני גרניט עצומות ממדים, בשחור ולבן, שבנקודת המפגש ביניהן נובעים מים הזורמים אל בריכה עגולה, הרמונית ושקטה.

===יצירות נוספות במרחב הציבורי===
* 1996 - מוסד בר דרור, פתח תקווה
* 1998 - רחוב ויצמן, רעננה
* 1998 - פארק רעננה
* 2000 - חברת ירדן, פריז
* 2001 - בית הספר אורנים, רמת השרון
* 2001 - "מרחב פתוח, מרחב סגור", בית ספר עמל ב', פתח תקווה (שלושה פסלים)
"דמעה ונחמה" בבית יד לבנים רמת השרון
* 2003 - פסל לזכר רייצ'ל קורי, בית סאחור, מזרח ירושלים
* 2003 - מרכז מידע ואמנויות, גבעת זאב
* 2003 - "באית", מרכז רפואי רבין, פתח תקווה
* 2005 - "קיר, זמן, זיכרון", תיכון עירוני א', תל אביב
* 2007 - "אנדרומדה", החוג לעבודה סוציאלית, אוניברסיטת בן-גוריון בנגב
* 2008 - "עולמי", חברת הכשרת היישוב, הרצליה פיתוח
* 2008 – "הבודהה של השקים", גן הפסלים של לוץ אקרמן, גאופלדן, גרמניה
* 2012 – "דמעה ונחמה", בית יד לבנים, רמת השרון - הוזמנה כעבודת יזכור לנופלי רמת השרון ומוצבת במבואת בניין יד לבנים בעיר
* 2013 - "המיית הימים", חיפה
*2015 - "Auto Portrait", מונסטר, גרמניה
*2018 - matchbox", רמת השרון
*2019 - "outer limits"Upstate New York
*2022 - "אלף, בית", עמיגור - בית גיל הזהב ע״ש יוסף וילף, תל אביב
*2023 - "ההלך", מתחם חברת טיפלתי פתרונות, תל אביב

===עבודות קיר===
* 2001 - "מחווה לחתונה אלגורית", בנק דיסקונט לישראל, סניף "על האילון", אזור התעשייה, מערב ראשון לציון

==תערוכות יחיד==
* 2019 - צלמי חמה, גלריה אוסטרית Kunsthaus Wiesinger, 21 בפברואר 2019 - 24 בפברואר 2019
* 2016 - "מחווה לברנקוזי", שגרירות רומניה בישראל
* 2016 "כרומופוביה", בית יד לבנים, רמת השרון
* 2013 - My Art Is Yours, סטודיו דן רייזנר, 15 בנובמבר 2013 - 16 בנובמבר 2013
* 2010 - "שבר, תיקון", בית האמנים תל אביב
* 2000 - "גן, פסלים", מוזיאון הרצליה לאמנות עכשווית
* 1998 - שיוט, סדנאות האמנים בתל אביב (רחוב אליפלט), 9 במרץ 1998 - 18 אפריל, 1998

הציג מעבודותיו גם בתערוכות קבוצתיות בישראל ומחוצה לה.

==גלריה==
<gallery heights="180" mode="packed">
Uplifting-Dan-Reisner.jpg|Uplifting
Dan Reisner Buddha-in-spring s.jpg|"הבודהה של השקים", גן הפסלים של לוץ אקרמן, גאופלדן, גרמניה
Dan Reisne us s.r.jpg|:"אנחנו"
Dan Reisner ALEF.jpg|"אלף, בית", עמיגור - בית גיל הזהב ע״ש יוסף וילף, תל אביב
</gallery>

==פרסים ומלגות==
* 2016 מלגת מפעל הפיס לקטלוג מודפס, מפעלי תרבות של מפעל הפיס
* 2015 Traces of Dialogue, Symposium, Munster, Germany
* 2008 מלגת שהייה, לוץ אקרמן, גאופלדן, גרמניה
*:: "אמנות אין סוף", בנק מזרחי טפחות, מקום שני
*:: מלגת תמיכה - מפעל הפיס, עבור העבודה "לילה אחד", 2008
*1999 מלגה, קריית האומנים הבינלאומית - איל דה לה סיטה, פריז, צרפת
* 1998 פרס עידוד היצירה
* 1994 מלגת קרן התרבות אמריקה-ישראל
* 1993 פרס אמן הצעיר
*:: מלגת קרן התרבות אמריקה-ישראל
* 1992 מלגת קרן התרבות אמריקה-ישראל
* 1991 מלגת קרן התרבות אמריקה-ישראל
* 1990 מלגת הצטיינות בלימודים, המדרשה למורים לאמנות, מכללת בית ברל

==לקריאה נוספת==
* אלונה פלד, [https://www.prtfl.co.il/archives/104357 דן רייזנר: רודף העפיפונים מיפו], באתר מגזין פורטפוליו, 2 ביולי 2018

<div class="mw-content-ltr">
* [https://www.dailyartmagazine.com/interview-with-dan-reisner/ Commemorating George Floyd: Interview with Dan Reisner], Daily Art, 25 MAY 2021
* [https://www.escapeintolife.com/artist-watch/dan-reisner/ Dan Reisner], Escape Into Life
</div>

==קישורים חיצוניים==

* 
* 

* 
* 
* 
* 
* 
* ריקי שחם, [https://www.riki-shaham.com/2020/12/16/דן-אייזנר-אמן-פסל-וחוקר/ דן רייזנר – אמן, פסל וחוקר], 16 בדצמבר 2020

== הערות שוליים ==

קטגוריה:פסלים ישראלים
קטגוריה:בוגרי המדרשה לאמנות
קטגוריה:בוגרי בצלאל, אקדמיה לאמנות ועיצוב
קטגוריה:חיילי חטיבת הצנחנים
קטגוריה:מורים לפיסול בישראל
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1964